দেরী করে হলেও তোত্তো-চান পড়লাম। কেমন লাগল সেটা তো বুঝতেই পারছেন। আমার সবচাইতে দাগ কেটেছে ‘পাহাড় থেকে, সাগর থেকে’ টিফিন আনার ব্যপারটি। আমার এক সহপাঠিনী একটি তথাকথিত কিন্ডারগার্টেন স্কুলে পড়িয়েছিল কিছুদিন, সে একটা ঘটনা বলেছিল। সেটা এমন- একটা বাচ্চা খুব কাঁদছিল কারণ তার বন্ধুরা নাকি খেলছে না তার সাথে। ব্যপার তদন্ত করতে গিয়ে সহপাঠিনী তো অবাক! ঐ বাচ্চাটা রোজ টিফিনে আলুভাজি আর রুটি নিয়ে আসে, অতএব ওরা গরীব। তাই ওর সাথে মেশা যাবে না! সেজন্যই কেউ ওর সাথে খেলবে না। ওকে বইটা পড়েই ফোন করেছিলাম। আমরা দু’জনেই একটা তোমোই স্কুলের অভাব বোধ করছিলাম এই দেশে।